Komission asetus (EY) N:o 2546/95, annettu 30 päivänä lokakuuta 1995, alkoholin täydellistä denaturointia koskevien menetelmien molemminpuolisesta tunnustamisesta valmisteverottomuutta varten annetun asetuksen (EY) N:o 3199/93 muuttamisesta



Virallinen lehti nro L 260 , 31/10/1995 s. 0045 - 0046



KOMISSION ASETUS (EY) N:o 2546/95, annettu 30 päivänä lokakuuta 1995, alkoholin täydellistä denaturointia koskevien menetelmien molemminpuolisesta tunnustamisesta valmisteverottomuutta varten annetun asetuksen (EY) N:o 3199/93 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon alkoholin ja alkoholijuomien valmisteverojen rakenteiden yhdenmukaistamisesta 19 päivänä lokakuuta 1992 annetun neuvoston direktiivin 92/83/ETY (1) ja erityisesti sen 27 artiklan 4 kohdan, ottaa huomioon valmisteveron alaisia tuotteita koskevasta yhteisestä järjestelmästä sekä näiden tuotteiden hallussapidosta, liikkumisesta ja valvonnasta 25 päivänä helmikuuta 1992 annetun neuvoston direktiivin 92/12/ETY (2), sellaisena kuin se on viimeksi muutettuna direktiivillä 94/74/EY (3), ja erityisesti sen 24 artiklan, ottaa huomioon alkoholin täydellistä denaturointia koskevien menetelmien molemminpuolisesta tunnustamisesta valmisteverottomuutta varten annetun komission asetuksen (EY) N:o 3199/93 (4), ottaa huomioon valmisteverokomitean lausunnon, sekä katsoo, että direktiivin 92/83/ETY 27 artiklan 1 kohdan a alakohdan nojalla jäsenvaltiot ovat velvollisia vapauttamaan valmisteverosta minkä tahansa jäsenvaltion määräyksen mukaisesti kokonaan denaturoidun alkoholin, jos tällainen vaatimus on asianmukaisesti annettu tiedoksi ja hyväksytty kyseisen artiklan 3 ja 4 kohtien mukaisesti, Portugali, Suomi, Itävalta ja Ruotsi ovat ilmoittaneet, mitä denaturoimisaineita ne aikovat käyttää, Italia on ilmoittanut asetuksella (EY) N:o 3199/93 vahvistetun denaturoimisaineen muutoksesta, ON ANTANUT TÄMÄN ASETUKSEN: 1 artikla Muutetaan asetus (EY) N:o 3199/93 seuraavasti: a) Lisätään liitteeseen seuraavat kohdat: "Portugali: Alkoholipitoisuudeltaan vähintään 90 ja enintään 96 painoprosenttista epäpuhdasta etyylialkoholia, johon lisätään hehtolitraa kohden - 2 litraa tärpätti- tai maaöljyesanssia ja - 2 grammaa malakiittivihreää tai metyleenisinistä. `Epäpuhtaalla etyylialkoholilla` tarkoitetaan alkoholia, joka sisältää vähintään 5 litraa metanolia tai korkeampia alkoholeja hehtolitraa kohden. Suomi: Hehtolitraan etyylialkoholia: 1. 2 litraa metyylietyyliketonia ja 3 litraa metyyli-isobutyyliketonia 2. 2 litraa asetonia ja 3 litraa metyyli-isobutyyliketonia 3. 3 litraa asetonia ja 2 grammaa denatoniumbentsoaattia Itävalta: 1. hehtolitraan etyylialkoholia: 0,5 kilogrammaa sikunaöljyä (alkoholin tilauksen sivutuote), 0,05 kilogrammaa CN-nimikkeeseen 2710 kuuluvaa kaasuöljyä ja 1 kilogramma metyylietyyliketonia tai 2. hehtolitraan etyylialkoholia, joka on maataloustuotteista valmistetun alkoholiin tislauksen sivutuotteena syntynyttä tislausjätettä 1 kilogramma sikunaöljyä (alkoholin tilauksen sivutuote), 0,01 kilogrammaa CN-nimikkeeseen 2710 kuuluvaa kaasuöljyä ja 0,2 kilogrammaa metyylietyyliketonia. Ruotsi: Hehtolitraan etyylialkoholia: 1. 2 litraa metyylietyyliketonia ja 3 litraa metyyli-isobutyyliketonia." b) Italian denaturoimisaineita koskeva kohta muutetaan seuraavaksi: "Italia: Hehtolitraan etyylialkoholia, jonka alkoholipitoisuus on vähintään 90 painoprosenttia lisätään: - 125 grammaa tiofeneä - 0,8 grammaa denatoniumbenzoaattia - 0,4 grammaa CI happoa punaista 51 (punainen väri) - 2 litraa metyylietyyliketonia." 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 30 päivänä lokakuuta 1995. Komission puolesta Mario MONTI Komission jäsen (1) EYVL N:o L 316, 31.10.1992, s. 21 (2) EYVL N:o L 76, 23.3.1992, s. 1 (3) EYVL N:o L 365, 31.12.1994, s. 46 (4) EYVL N:o L 288, 23.11.1993, s. 12